གསུམ་པ།༧གོང་ས་མཆོག་ལ་བསྐུར་འདེབས་ཞུས་སོང་ཟེར་བ་དེ་རེད།བསྐུར་འདེབས་ཟེར་བ་འདི་ནི་མ་བྱས་པ་ཞིག་བྱས་སོང་།མ་བཤད་པ་ཞིག་བཤད་སོང་།མ་མཐོང་བ་ཞིག་མཐོང་སོང་།མ་དྲན་པ་ཞིག་དྲན་འདུག་ཟེར་བ།མ་ཡིན་པ་ཞིག་རེད་ཟེར་བ་ཞིག་ལ་གོ་དགོས་ཀྱི་མེད་དམ་སྙམ།དེ་འདྲ་ཡིན་ན་སུ་ཡིས་སུ་ལ་བསྐུར་འདེབས་བྱས་ཡོད་མེད་དེ་ཡང་བསམ་བློ་གཏོང་དགོས་པ་ཞིག་རེད་བསམ་གྱི་ཡོད།དེ་མིན་བོད་མིའི་ཆབ་སྲིད་ཀྱི་ཐོག་ནས་བཤད་ན།དབུ་མའི་ལམ་གྱི་དགོས་འདུན་ཐད་རྒྱུ་མཚན་འདི་འདྲ་ལ་བརྟེན་ནས་འགྲིག་གི་མི་འདུག་བསམ་གྱི་འདུག་ཟེར་མཁན་འདུག་ན།དེའི་རིགས་ནི་རང་རང་གི་ལྟ་ཕྱོགས་སམ་མཐོང་ཕྱོགས་ཡིན་པས་ཡོད་ཆོག་པ་ཞིག་ལས།བསམ་བློ་འདི་ལྟ་བུའི་རིགས་ནི་བསྐུར་འདེབས་ཡིན་པའི་རྒྱུ་མཚན་ཡང་དག་ཏུ་མ་མཐོང་།